ເອກອັກຄະລັດຖະທູດ ຈໍແດນ ຖືກລັກພາໂຕໄປ ໃນ ລີເບຍ
ເຈົ້າໜ້າທີ່ລີ​​ເບຍ ກ່າວ​ວ່າ ຄົນ​ຮ້າຍ​ຢູ່​ໃນ​ລົດ​ສອງ​ຄັນ ໄດ້ເປີດ​ສາກ​ຍິງ​ໃສ່ ຂະ​ບວນລົດຂອງ​ ເອກ​ອັກຄະ​ລັດຖະທູດ Fawaz al-Elan ​ໃນ​​ເຊົ້າວັນ​ອັງຄານ​ວານນີ້ ແລ້ວຈັບໂຕທ່ານໄປ.
ພວກມືປືນ ໄດ້ລັກພາໂຕ ເອກອັກຄະລັດຖະທູດ ຈໍແດນ ໃນເມືອງຫລວງ Triopli  ຂອງ ລີເບຍ ບັນດາເຈົ້າໜ້າທີ່ ກະຊວງການຕ່າງປະເທດ ລີເບຍ ກ່າວ ວ່າ ຄົນຮ້າຍຢູ່ໃນລົດສອງຄັນ ໄດ້ເປີດສາກຍິງໃສ່ຂະ ບວນລົດ ຂອງເອກອັກຄະລັດຖະທູດ Fawaz al-Elan ໃນຕອນເຊົ້າ ວັນອັງຄານວານນີ້ ໃນຂະນະທີ່ເດີນທາງ ຜ່່ານໃຈກາງ ເມືອງ ໃກ້ກັບ ສະຖານທູດຈໍແດນ ຄົນຂັບລົດຂອງທ່ານ ໄດ້ຮັບບາດເຈັບຈາກການໂຈມຕີ ໂຄສົກກະຊວງການຕ່າງປະເທດ ລີເບຍ Said al-Aswad ກ່າວວ່າ ພວກເຈົ້າໜ້າທີ່ ກຳລັງຕິດຕາມສະຖານະການຢ່າງໃກ້ຊິດ ແລະປະຕິບັດງານ ເພື່ອຄໍ້າປະກັນຄວາມ ປອດໄພຂອງ ເອກອັກຄະລັດຖະທູດ ສາເຫດເບື້ອງຫລັງຂອງຂອງການລັກພາໂຕ ຍັງບໍ່ເປັນທີ່ແຈ້ງຂາວ ແຕ່ອົງການ ຂ່າວ Reuters ອ້າງຄຳເວົ້າຂອງ ເຈົ້າໜ້າທີ່ສືບສວນລີເບຍຄົນນຶ່ງ ທີ່ກ່າວວ່າ ພວກຜູ້ລັກພາ ໂຕ ໄດ້ຮຽກຮ້ອງໃຫ້ປ່ອຍ ຜູ້ຊາຍລີເບຍຄົນນຶ່ງ ທີ່ຕິດຄຸກຢູ່ໃນ ຈໍແດນ ບັນດາເຈົ້າໜ້າທີ່ຕ່າງປະເທດ ມັກຈະຕົກເປັນເປົ້າໝາຍ ການຖືກລັກພາໂຕຢູ່ໃນ ລີເບຍ ໃນເດືອນມັງກອນທີ່ຜ່ານມາ ນັກການທູດ ອີຈິບ ຫ້າຄົນກໍໄດ້ຖືກຈີ້ໂຕໄປ ແຕ່ຖືກປ່ອຍ ໂຕ ຫລັງຈາກ ອີຈິບໄດ້ປ່ອຍ ຫົວໜ້າກຸ່ມທະຫານບ້ານ ລີເບຍ ທີ່ຖືກກັກຂັງໄວ້ນັ້ນ